Vardenes skole gikk gjennom en fullstendig renovering i årene 2008-2010 til en total kostnad av 115 millioner kroner. Da ble det installert en varmepumpe som henter varme til oppvarming fra fjellgrunnen 100 meter under parkeringsplassen. I tillegg ble skolebyggene omfattende oppgradert med vannbåren varme i alle rom, kraftig isolasjon av gulv, vegger og tak, effektivt ventilasjonsanlegg og moderne varme-/ventilasjons- og lysreguleringsautomatikk ved hjelp av IT og avanserte sensorer.